Björn Skifs

Björn Nils Olof Skifs (født 1947) er en svensk sanger og skuespiller.Discogs

Björn Skifs ble kjent som popsanger og låtskriver i 1970-årene med sanger som «Hooked on a Feeling» (med bandet Blåblus) og «Michelangelo». Fra 1990-årene har han i større grad satset på musikaler, TV-skjetser og filmer. Han har deltatt i Melodifestivalen fire ganger, hvorav to ganger som vinner: «Det blir alltid värre framåt natten» (1978) og «Fångad i en dröm» (1981). Bidragene havnet på henholdsvis fjortende- og tiendeplass i Eurovision Song Contest.

Sangen «Håll mitt hjärta» har ligget nest lengst på det populære radioprogrammet Svensktoppens hitlister. Sangen lå på lista i 142 uker, fra 2003 til 2006. Året 1984 mottok Skifs "Karamelodiktstipendiet" (innnført av 
Povel Ramel år 1982 og 2008 ble han tildelt Litteris et Artibus. Han blir iblant ansett som en av Sveriges beste soulsangere.Break The Spell

 Biografi 
 Bakgrunn og Slam Creepers 
Björn Skifs ble født 1947 i Vansbro i Dalarna. Han er etterkommer etter skogfinner fra Savolax som bosatte seg i blant annet Dalarna, Bergslagen og Värmland på 1600-talet.Finnskogen

Skifs gjorde sin scenedebut allerede som barn i sin pappa Anders’ lokalrevy, der også mamma Britta og søsteren Rosita deltok som skuespillere. Skifs begynte tidlig å spille trompet som medlem av Vansbro guttemusikkorps. Ved tolv års alder satte han opp sine egne show under navnet "Rock-Nalle".

I 1962 dannet han popbandet Slam Creepers, som etter hvert ble Skifs’ heltidsjobb. I 1966 vant bandet "Sveriges Radios popbandstävling". Dette innebar at bandet fikk muligheten til å spille inn plater og etablere seg som et turnéband. Bandet turnerte i Norden, samt i Storbritannia. Inspirasjonen kom fra blant andre Little Richard og Steve Winwood i The Spencer Davis Group.

 1970-årene 
Etter nnoen år med turnering og plateinnspillinger ble Slam Creepers oppløst i 1969 og Björn Skifs søkte nye veier som artist. Sammen med Eva Rydberg og Lars Kühler utviklet Skifs sitt komiske talent. Trioen Rydberg, Kühler og Skifs turnerte i folkparkene to somre, opptrådte på Berns og lagde flere egne TV-show i begynnelsen av 1970-årene.

I 1972 deltok Skifs i den svenske Melodifestivalen med sangen «Andra kan väl också se». Bidraget ble framført sammen med et kor bestående av blant annet skuespilleren Margareta Sjödin og artisten Clabbe af Geijerstam. Skifs og Clabbe af Geijerstam hadde også vært aktive sammen i pop- och rockgrupper, og Skifs samarbeidet i disse projektene også med navn som Janne Schaffer og Mike Watson. Samme år ble bandet Blåblus med Skifs som vokalist startet. Bandnavnet er hentet fra Björn Skifs’ første album i 1972 (produsert av Bengt Palmers). Bandets største hit var en cover av «Hooked on a Feeling» som lå som #1 på Billboard-lista i USA i april 1974. I den svenske Melodifestivalen 1975 framførte Skifs bidraget «Michelangelo», som endte på femteplass.

Skifs forlot Blåblus i 1976 og satset deretter på en solokarriere. Sammen med Bengt Palmers skapte han hits som blant annet «Härligt härligt, men farligt farligt«», «I mörkret med dej» og «Fångad i en dröm». Han vant den svenske Melodifestivalen 1978 og 1981. I 1979 etablerte han et nytt band med navnet Zkiffz, med medlemmer som Mike Watson, Lasse Wellander, Chino Mariano, Roger Palm og Peter Milefors. Parallelt innledet Skifs en karriere som skuespiller og underholder. Han hadde hovedrollen i SVTs Julekalender i 1978.

 1980-årene 
I 1980-årene hadde Skifs suksess med egne show på Hamburger Börs i Stockholm. Han spilte hovedrollen i musikalen Spök, som gikk på Maximteatern i årene 1981–1983. Skifs og Lill Lindfors hadde hovedrollene i humorprogrammet Handväskan 1982, som ble internasjonalt prisbelønt. 1985 medvirket han i TV-underholdningen Nöjesmassakern.

I 1986 samlet han for første gang sine venner og kolleger til showet Badrock på Öland. Badrock ble en tradisjon som pågikk hver sommer i sju år. I 1987 fikk Skifs og Bengt Palmers et oppdrag fra Svensk Filmindustri om å skrive et filmmanus. Resultatet ble actionkomedien Trøbbel i 1988 med Björn Skifs i hovedrollen. Filmen ble sett av  kinogjengere, hvilket gjør den til en av de mest sette svenske filmene.

 1990-årene 
Palmers og Skifs lagde ytterligere to langfilmer, Joker i 1991 og Drömkåken i 1993. Også disse filmene var publikumssuksesser, med henholdsvis  og  kinobesøkende. Andre populære prosjekt i 1990-årene var musikalene I hetaste laget på Cirkus i Stockholm og Guys and Dolls på Oscarsteatern. I 1995 ga Skifs ut boken Min första skrivbok, der han blant annet fortalte om turnéminner og barndomsopplevelser.

 2000-årene 
Sommeren 2000 var det tid for showet Speldosa – ett musikaliskt Vasalopp på Olnispagården i Sälen. Showet ble en suksess og spilt i ytterligere tre sommere. I 2004 ble showet avsluttet, og Skifs og hans kone satset på Björn Skifs Show. Etter en velbesøkt høstsesong på Cirkus i Stockholm, fortsatte showet en ytterligere vårsesong i 2005 på Eriksbergsteatern i Gøteborg.

I 2000-årene vendte Skifs mer tilbake til sangkarrieren. Han gjorde comeback med albumet Back on Track i 2000, og havnet på Svensktoppen med låten «Håll mitt hjärta», som lå på hitlistene i 142 uker. En annen suksess var albumet Decennier – sånger från en annan tid i 2004, der Skifs spilte inn covers på gamle slagere fra 1940-årene. Han sang også i den svenske versjonen av Disney-filmen Min bror bjørnen.

Den 6. juni 2008 det offentliggjort at Skifs hadde fått medaljen "Litteris et Artibus", som utdeles for kunstnerlige innsatser innen fremst musikk, scenisk oppsetning og litteratur.

 2010-årene 
Den 3. februar 2010 ga Skifs ut albumet Da Capo med nytolkninger av sine gamle hits. Det var i tillegg en nyskrevet låt på albumet. Våren 2010 satte Skifs opp et nytt show på Cirkus i Stockholm.

Den 19. juni 2010 sang Skifs sammen med Agnes Carlsson på kronprinsesse Victorias bryllup Jörgen Elofssons sang «When You Tell the World You're Mine». Den ble også framført i andre sammenhenger og lå på Svensktoppen i 41 uker.

Høsten 2011 entret Skifs igjen topplistene med det kritikerroste albumet Break the Spell, der han ble hyllet for sin innsats som soulsanger. Albumet nådde i november samme år førsteplass på den svenske albumlisten.

Skifs gjennomførte sommeren 2014 den første turnéen på 15 år.

 2020-årene 
I november 2020 gav han ut sin selvbiografi Mitt liv som scengångare, som handler om hans lange karriere, fra barndommen fram til nåtiden.

I juli 2025 meddelte Skifs i en pressemelding at han slutter som artist på grunn av diagnosen frontallappdemens.

 Priser og utmerkelser 
 1984 – Karamelodiktstipendiet
 1995 – Guldmasken som "Bästa manliga musikalartist" i I hetaste laget
 2007 – Thore Ehrling-stipendiet
 2008 – Hans Majestät Konungens medalj (av "av 8:e storleken")

 Bibliografi 
 1995 – Skifs, Björn. Min första skrivbok. Bromma: Karusell. Libris 7796066. ISBN 9197206458
 2020 – Skifs, Björn; Karlsson Petter. Mitt liv som scengångare. Stockholm: Forum. Libris t5bz64mzr3txv8rp. ISBN 9789137151465

 Kjente låter 
 «Never My Love» (1973)
 «Hooked on a Feeling»  (med bandet Blue Swede, #1 på amerikanske Billboard-listen) (1974)
 «Michelangelo» (1975)
 «Krama dej» (1975)
 «Härligt, härligt men farligt, farligt» (1977)
 «Det blir alltid värre framåt natten» (1978)
 «Fångad i en dröm» (1981)
 «Vild och vacker» (1985)* 
 «Akta dig» (1987)
 «Vill du inte ha mina kyssar» (1988)
 «To Touch You» (1988)
 «Håll mitt hjärta» (2002)

 Diskografi 
mini|Skifs 2014.
 Album 
 1967 – Bubbles (med gruppen Slam Creepers)
 1968 – Sweet Ruth (med gruppen Slam Creepers)
 1969 – Every bit of my life
 1970 – From both sides now
 1971 – Opopoppa
 1972 – Blåblus
 1973 – Pinewood rally (Björn Skifs & Blåblus)
 1973 – Hooked on a Feeling (med gruppen Blue Swede)
 1974 – Out of the blue (med gruppen Blåbus / Blue Swede)
 1975 – Schiffz
 1977 – Watch out!
 1978 – When the Night Comes
 1979 – Split vision
 1980 – Zkiffz
 1981 – SPÖK!
 1983 – If...Then...
 1984 – Paris – Dakar – Köpenhamn
 1984 – Chess
 1985 – Vild honung
 1987 – Zick Zack
 2001 – Back on track
 2002 – Ingen annan
 2005 – Decennier...Sånger från en annan tid
 2006 – Andra decennier
 2007 – Eye to Eye
 2010 – Da Capo
 2011 – Break the spell
 2021 – It's Christmas

 EP/Singler 
 1973 – Sally var en reko brud
 1973 – Hooked on a Feeling
 1973 – Never my love
 1973 – Silly Milly
 1975 – Michaelangelo
 1976 – Firefly
 1977 – Lady
 1977 – Tarantula
 1978 – Det blir alltid värre framåt natten
 1978 – Rococo rendez-vous
 1981 – Fångad i en dröm
 1985 – Vild och vacker
 1991 – Om igen

 Samlinger 
 1972 – Björns ballader
 1978 – Björns bästa
 1989 – Collection
 1990 – Björn Skifs
 1991 – Songs for you
 1997 – Björn Skifs 50/50
 2004 – Skifs Hits!

 Kjente låter 
 «Never My Love» (1973)
 «Hooked on a Feeling» (med gruppen Blue Swede, #1 på den amerikanske Billboard-listen) (1974)
 «Michelangelo» (1975)
 «Krama dej» (1975)
 «Härligt, härligt, men farligt, farligt» (1977)
 «Det blir alltid värre framåt natten» (1978)
 «Fångad i en dröm» (1981)
 «Vild och vacker» (1985)
 «Akta dig» (1987)
 «Vill du inte ha mina kyssar» (1988)
 «To Touch You» (1988)
 «Håll mitt hjärta» (2002)

 Filmer (utvalg) 
 Prima Veras saga om Olav den Hellige (1983)
 Smugglarkungen (1985)
 Strul (1988)
 Joker (1991)
 Drömkåken (1993)
 Toy Story (stemme) (1995)
 Toy Story 2 (stemme) (1999)
 ''Björnbröder (2003)

 Referanser 

 Eksterne lenker   



 Björn Skifs hjemmesider

Kategori:Svenske sangere
Kategori:Svenske låtskrivere
Kategori:Deltakere i Melodifestivalen
Kategori:Eurovision Song Contest-deltakere for Sverige
Kategori:Personer fra Vansbro kommun
Kategori:Svenske skuespillere
Kategori:Deltakere i Eurovision Song Contest 1981
Kategori:Deltakere i Eurovision Song Contest 1978